"ปิดเทอมสร้างสรรค์ อัศจรรย์วันว่าง" ปี 2566 เริ่มเปิดกิจกรรม 11 มีนาคมนี้ สนับสนุนเด็กไทยใช้เวลาว่างทำกิจกรรม
นางสาวณัฐยา บุญภักดี ผู้อำนวยการสำนักสนับสนุนสุขภาวะเด็ก เยาวชน และครอบครัว สสส. กล่าวว่า การจัดกิจกรรม "ปิดเทอมสร้างสรรค์ อัศจรรย์วันว่าง" เป็นกิจกรรมที่ดำเนินการมากว่า 10 ปี เพื่อสนับสนุนให้เด็กไทยได้ใช้เวลาว่างทำกิจกรรมนอกเวลาเรียนตามความสนใจและจากการสำรวจพบเด็กมีความต้องการเข้าร่วมกิจกรรมจำนวนมาก สสส.จึงร่วมกับหน่วยงานภาคีเครือข่ายจัดกิจกรรม เพื่อให้เด็กสามารถเข้าถึงได้ครอบคลุมทุกพื้นที่ทั่วประเทศ จึงได้จัดทำแพลตฟอร์ม www.ปิดเทอมสร้างสรรค์.com ที่รวบรวมข้อมูลและกิจกรรมจากทุกหน่วยงานเข้ามา เพื่อช่วยลดข้อจำกัดเรื่องเวลาและขั้นตอนต่างๆ โดยมีกิจกรรมมากกมายเพื่อให้เด็กเยาวชนเข้าร่วมกิจกรรม จากการสำรวจความต้องการของเด็กในปีนี้ พบว่า เด็กต้องการกิจกรรมสร้างรายได้สร้างทักษะอาชีพและกิจกรรมสร้างสรรค์ผลงาน สำหรับกิจกรรมประจำปี 2566 เริ่มเปิดกิจกรรมในวันที่ 11 มีนาคมนี้ ที่หอศิลปวัฒนธรรมแห่งกรุงเทพมหานคร เน้นกิจกรรม 4 โซน ได้แก่ โซนเสวนาปิดเทอมสร้างสรรค์กับการเรียนรู้ตลอดชีวิต โซนศิลปะต่างๆ โซนการทำอาหาร งานทำมือ เรารักษ์โลก และโซนบอร์ดเกมเพื่อการเรียนรู้ สำหรับเด็กที่สนใจเข้าร่วมกิจกรรม สามารถศึกษาข้อมูลและลงทะเบียนร่วมกิจกรรมได้ที่ www.ปิดเทอมสร้างสรรค์.com เพื่อใช้เวลาว่างให้เป็นประโยชน์ในช่วงปิดภาคเรียน